CELEX: 32012R0501
Language: et
Date: 2012-06-13 00:00:00
Title: Komisjoni rakendusmäärus (EL) nr 501/2012, 13. juuni 2012 , millega registreeritakse kaitstud päritolunimetuste ja kaitstud geograafiliste tähiste registris nimetus [镇江香醋 ( „Zhenjiang Xiang Cu” ) (KGT)]

14.6.2012   
            
            
               ET
            
            
               Euroopa Liidu Teataja
            
            
               L 153/4
            
         KOMISJONI RAKENDUSMÄÄRUS (EL) nr 501/2012,
   13. juuni 2012,
   millega registreeritakse kaitstud päritolunimetuste ja kaitstud geograafiliste tähiste registris nimetus [ („Zhenjiang Xiang Cu”) (KGT)]
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 20. märtsi 2006. aasta määrust (EÜ) nr 510/2006 põllumajandustoodete ja toidu geograafiliste tähiste ja päritolunimetuste kaitse kohta, (1) eriti artikli 7 lõike 5 kolmandat lõiku,
   ning arvestades järgmist:
   
               (1)
            
            Vastavalt määruse (EÜ) nr 510/2006 artikli 6 lõikele 2 avaldati Euroopa Liidu Teatajas
                (2) Hiinalt 16. juulil 2007 laekunud avaldus registreerida nimetus
                   („Zhenjiang Xiang Cu”) kaitstud geograafilise tähisena (KGT).
         
               (2)
            
            
               Saksamaa esitas registreerimisele vastuväite vastavalt määruse (EÜ) nr 510/2006 artikli 7 lõikele 2. Vastuväide loeti nimetatud määruse artikli 7 lõike 3 esimese lõigu punkti c kohaselt vastuvõetavaks.
            
         
               (3)
            
            
               Komisjon palus 2. augusti 2011. aasta kirjaga asjaosalistel kokkuleppele jõuda.
            
         
               (4)
            
            
               Kuna Saksamaa ja Hiina ei suutnud ettenähtud tähtaja jooksul ametlikule kokkuleppele jõuda, peaks komisjon võtma vastu otsuse vastavalt määruse (EÜ) nr 510/2006 artikli 15 lõikes 2 osutatud menetlusele.
            
         
               (5)
            
            Vastuväite avalduses kinnitati, et nimetuse
                   („Zhenjiang Xiang Cu”) registreerimine ohustaks määruse (EÜ) nr 510/2006 artikli 7 lõike 3 esimese lõigu punktis c täpsustatud nimetuste, kaubamärkide või toodete olemasolu, kuna äädika minimaalne happesisaldus kokku (4,5 g) on väiksem kui lubatud (5,0 g) Saksa õigusaktide ja Euroopa standardi EN 13188 kohaselt. Kuna äädikhappe sisaldus on äädika kvaliteedi oluline kriteerium, arvab vastuväite esitaja, et sellise äädika turustamine Euroopa Liidus eksitab tarbijaid ning moonutab konkurentsi.
         
               (6)
            
            Kuna Euroopa Liidul puuduvad eriõigusaktid, on võimalik väiksema äädikhappesisaldusega äädikat seaduslikult valmistada, ELis turustada ning ka Euroopa Liitu importida. Lisaks sellele on
                   („Zhenjiang Xiang Cu”) tüüpiliste omadustega riisiäädikas ning seotud Hiina toiduga. Seepärast ei oleks asjaolu puhul, et ELis turustatakse minimaalse äädikhappesisaldusega (4,5 g/100 ml) äädikat
                   („Zhenjiang Xiang Cu”), võimalik tuvastada tarbijate segadusse ajamist ega õiglaste ja tavapäraste tavade ohustamist.
         
               (7)
            
            Komisjoni arusaamise kohaselt aktsepteerib Hiina äädika
                   („Zhenjiang Xiang Cu”) minimaalset äädikhappesisaldust (5,0 g/100 ml), mis omakorda vastab nii Saksa õigusaktidele kui ka eespool nimetatud Euroopa standardile EN 13188. Saksamaa on kinnitanud, et sellega on tema muredele lahendus leitud.
         
               (8)
            
            Võimalikult suure konsensuse saavutamiseks tuleks sätestada äädika
                   („Zhenjiang Xiang Cu”) minimaalne äädikhappesisaldus (5,00 g/100 ml).
         
               (9)
            
            Eespool öeldut arvesse võttes tuleks nimetus
                   („Zhenjiang Xiang Cu”) kanda kaitstud päritolunimetuste ja kaitstud geograafiliste tähiste registrisse.
         
               (10)
            
            
               Käesoleva määrusega ettenähtud meetmed on kooskõlas kaitstud geograafiliste tähiste ja päritolunimetuste alalise komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Käesoleva määruse lisas esitatud nimetus registreeritakse.
   Artikkel 2
   Ajakohastatud koonddokumendi versioon on esitatud käesoleva määruse II lisas.
   Artikkel 3
   Käesolev direktiiv jõustub kahekümnendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 13. juuni 2012
      
         
            Komisjoni nimel
         
         
            president
         
         José Manuel BARROSO
      
   
   
      (1)  ELT L 93, 31.3.2006, lk 12.
   
      (2)  ELT C 254, 22.9.2010, lk 10.
   
      I LISA
      Asutamislepingu I lisas loetletud inimtoiduks ettenähtud põllumajandustooted:
      
         Klass 1.8.   Asutamislepingu I lisas loetletud muud tooted (vürtsid jne)
      
      HIINA
      
          (Zhenjiang Xiang Cu) (KGT)
   
   
      II LISA
      KOONDDOKUMENT
      
         NÕUKOGU MÄÄRUS (EÜ) nr 510/2006
      
      „” („ZHENJIANG XIANG CU”)
      EÜ nr: CN-PGI-0005-0630-16.07.2007
      
         KGT ( X ) KPN ( )
      
      1.   Nimetus
      
      „” („Zhenjiang Xiang Cu”)
      2.   Liikmesriik või kolmas riik
      
      Hiina Rahvavabariik
      3.   Põllumajandustoote või toidu kirjeldus
      
      3.1.   Toote liik
      
      
                  Klass 1.8.
               
               
                  Asutamislepingu I lisas loetletud muud tooted (vürtsid jne)
               
            3.2.   Punktis 1 esitatud nimetusega tähistatava toote kirjeldus
      
      Toode „Zhenjiang Xiang Cu” on kääritatud riisiäädikas; toote põhitooraine on kleepjas riis. Toote lõhn on meeldiv ja hõrk. Äädikas on intensiivset säravat punakat kastanpruuni värvi. Äädikal on tugev praetud riisi ja kääritatud toodete lõhn. Maitse on tugev ja mahe, peen ja värske, hapu, kuid mitte kootav, hõrk ja veidi magus. Vastavalt spetsifikaadile on üldhappesus (äädikhappe baasil) vahemikus 5,00–6,00 g 100 ml kohta (kuni 15,50 g), kindlaksmääratud hape (piimhappe baasil) 1,20–1,60 g 100 ml kohta, aminohappe lämmastik (lämmastiku baasil) 0,12–0,18 g 100 ml kohta ning redutseerivad suhkrud (dekstroosi baasil) rohkem kui 2,20 g 100 ml kohta.
      Säilitamisaja pikkusest olenevalt jagatakse toode „Zhenjiang Xiang Cu” kahte kategooriasse – tavaliselt rohkem kui 180 päeva säilitatud „Aromaatne äädikas” ning tootele „Zhenjiang aromaatne äädikas” viitav, rohkem kui 365 päeva säilitatud „Laagerdunud äädikas”.
      3.3.   Toorained
      
      1.   Kleepjas riis: Zhenjiangi kasvatuspiirkonnast. See tugeva kleepuvusega riis on järjepidevalt hea kvaliteedi ning sobiva toorproteiinisisaldusega. Amülopektiinisisaldus võib olla 100.
      2.   Nisukliid: töödeldud kohalikust kõrgkvaliteetsest nisust, mis on rikas äädikhappebakteritele kääritamiseks vajalike toitainete poolest.
      3.   Riisikestad: töödeldud kohalikust riisist; kääritamisel spetsiaalse gaasilise keskkonna tekitamise jaoks vajalike äädikhappebakterite kasvuks kasutatav tugiaine.
      4.   Daqu: selliste kohalike kõrgkvaliteetsete toorainete nagu nisu, odra ja roheliste herneste traditsioonilise meetodiga kääritamisel saadud linnasesuhkru moodustamistüvede tugiaine.
      5.   Praeriis: kohalikust kõrgkvaliteetsest riisist tehtud kleepjas pehme kõrvetatud riisihüüve; see on toote „Zhenjiang Fragrant Vinegar” iseloomuliku lõhna ja värvi põhikoostisosa.
      6.   Vesi: Zhenjiangi piirkonna pinnavormidesse kogunenud rikkalikult eri mineraalaineid sisaldav puhas vesi. Vesi on veidi magusa maitse, äädika kääritamiseks vastava kõvaduse ja pH-tasemega.
      3.4.   Sööt (üksnes loomse päritoluga toodete puhul)
      
      —
      3.5.   Tootmise erietapid, mis peavad toimuma määratletud geograafilises piirkonnas
      
      „Zhenjiang Xiang Cu” tootmine, sh daqu ja riisiveinileeme valmistamine, laagerduva massi kääritamine, äädika ekstraheerimine, kääritamata äädika aurutamine ja säilitamine/laagerdamine peab toimuma määratletud geograafilises piirkonnas.
      3.6.   Erieeskirjad viilutamise, riivimise, pakendamise jm kohta
      
      Toiduhügieeninõuetele vastavad klaaspudelid; välispakend võib olla pappkarp.
      3.7.   Erieeskirjad märgistamise kohta
      
      Toote „Zhenjiang Xiang Cu” trükitud etikett on püsivalt kinnitatud pudeli külge. Etiketi põhidetailid on toote nimetus („Zhenjiang Xiang Cu”), tootmistehnoloogia kirjeldus (lauskääritus), äädika kategooria (kääritatud äädikas), põhikoostisosad, netomass, tootja nimi ja aadress, tootmiskuupäev ning toote standardkood.
      4.   Geograafilise piirkonna täpne määratlus
      
      Zhenjiangi piirkond asub Hiina kaguosas Jangtse jõe lõunakaldal. Piirkond asub paralleeli 31°37′–32°19′ põhjalaiust ja 118°58′–119°58′ idapikkust vahel. Piirkond hõlmab Jurongi, Danyangi, Yangzhongi linnu, Dantu, Jingkou, Runzhou piirkondi ning Zhenjiangi arengutsooni.
      5.   Seos geograafilise piirkonnaga
      
      5.1.   Geograafilise piirkonna eripära
      
      Zhenjiangi piirkond asub Hiina kaguosas Jangtse jõe ja Suure Hiina kanali liitumiskohal. Piirkond on mõõdukalt soojalt tsoonilt subtroopilisele tsoonile üleminekuala, millele on iseloomulik niiske mussoonkliima. Päikesepaistet on aastas keskmiselt 2 050,7 tundi, päikesepaiste määr on 46,8 %, aastane keskmine temperatuur on 15,4 °C, keskmine niiskuse määr 77 % ning aastane keskmine sademete hulk on rohkem kui 1 000 mm. Zhenjiangi piirkonnas on laiuvad madalad künkad, viljakas haritav maa, keerukas jõestik, suur hulk väikeseid saari jões ning hulgaliselt sadamaid piki jõge; piirkond on meeldiva niiske kliimaga valgusküllane ja roheline maa-ala.
      5.2.   Toote eripära
      
      Toode „Zhenjiang Xiang Cu” on intensiivset säravat punakat kastanpruuni värvi. Äädikal on tugev praetud riisi ja kääritatud toodete lõhn. Maitse on tugev ja mahe, kuid äädik-, piim-, õun-, merevaik-, sidrun- ja glükoonhappesisaldusest tingitult kergelt hapukas, mis ei ole aga kuigi kootav. Maitse on peen ja värske, hõrk ning kergelt magus.
      5.3.   Põhjuslik seos geograafilise piirkonna ja toote erilise kvaliteedi, maine või muude omaduste vahel
      
      Hiina kaguosas asuv Zhenjiangi piirkond on mõõdukalt soojalt tsoonilt subtroopilisele tsoonile ülemineku ala, millele on iseloomulik niiske mussoonkliima. Kõnealune ala asub maapiirkonnas Jangtse jõe ja Suure Hiina kanali liitumiskohal, kus on madalad rohelised künkad, viljakas haritav maa, keerukas jõestik, suur hulk väikeseid saari jões ning hulgaliselt sadamaid piki jõge. Piirkonnas kasvatatakse palju selliseid põllukultuure nagu riis, nisu, oder ja roheline hernes ning rikkalikult on kõrvalsaadusi, nagu nisukliid ja riisikestad. Zhenjiangi piirkonnale iseloomulik niiskus ja rohelus soodustavad äädikhappebakterite paljunemist. Küngastelt ja allikatest voolav vesi koguneb jõgedesse, järvedesse ja märgaladesse, ületades teel kivisid ja kaljusid; selline vesi on äädika kääritamiseks väga sobiva rikkaliku minaraalainete sisalduse ning veidi magusa maitsega.
      Juba kaua aega tuntakse Zhenjiangi linna „mägimetsalinna ja äädika kodupaigana”. Zhenjiangi elanikud alustasid äädikavalmistamist 1 400 aastat tagasi. „Zhenjiang Xiang Cu’d” hakati kasutama Liangi dünastia ajal; seda peeti iidse Hiina klassikalises meditsiinis parimaks riisiäädikaks, mis võitis Qingi dünastia ajal rahvusvahelise kuldmedali. Toode „Zhenjiang Xiang Cu” sai linna visiitkaardiks. Zhenjiangi linnas on peaaegu 100 äädikatootmise ettevõtet, õhus on tunda äädika lõhna ning äädikaga seotud toitumisharjumusi ja söögikultuuri võib kõikjal kogeda.
      
         Viide spetsifikaadi avaldamisele
      
      (määruse (EÜ) nr 510/2006 artikli 5 lõige 7)